作者：张炎
词牌/韵律：春从天上来

paragraphs: 海上回槎。
认旧时鸥鹭，犹恋蒹葭。
影散香消，水流云在，疏树十里寒沙。
难问钱塘苏小，都不见、擘竹分茶。
更堪嗟。
似荻花江上，谁弄琵琶。
烟霞。
自延晚照，尽换了西林，窈窕纹纱。
蝴蝶飞来，不知是梦，犹疑春在邻家。
一掬幽怀难写，春何处、春已天涯。
减繁华。
是山中杜宇，不是杨花。